CELEX: 62018TN0008
Language: lv
Date: 2018-01-11 00:00:00
Title: Lieta T-8/18: Prasība, kas celta 2018. gada 11. janvārī – easyJet Airline/Komisija

12.3.2018   
            
            
               LV
            
            
               Eiropas Savienības Oficiālais Vēstnesis
            
            
               C 94/29
            
         Prasība, kas celta 2018. gada 11. janvārī – easyJet Airline/Komisija
   (Lieta T-8/18)
   (2018/C 094/39)
   Tiesvedības valoda – angļu
   
      Lietas dalībnieki
   
   
      Prasītāja: easyJet Airline Co. Ltd (Lutona, Apvienotā Karaliste) (pārstāvji: P. Willis, Solicitor, un E. Bourtzalas, lawyer)
   
      Atbildētāja: Eiropas Komisija
   
      Prasījumi
   
   Prasītājas prasījumi Vispārējai tiesai ir šādi:
   
               —
            
            
               atcelt Komisijas Lēmumu (ES) 2017/1861 (1) pilnībā un katrā gadījumā tiktāl, ciktāl tas skar apgalvoto nelikumīgo valsts atbalstu, kas piešķirts prasītājai, un
            
         
               —
            
            
               piespriest Eiropas Komisijai atlīdzināt tiesāšanās izdevumus, kuri radušies prasītājai.
            
         
      Pamati un galvenie argumenti
   
   Prasības pamatošanai prasītāji izvirza sešus pamatus.
   
               1.
            
            
               Ar pirmo pamatu tiek apgalvots, ka apstrīdētajā lēmumā ir pieļauta acīmredzama kļūda faktisko un tiesisko apstākļu vērtējumā, secinot, ka lidostu operatori rīkojās tikai kā “starpnieki” Sardīnijas reģionā, un ka līdz ar to viņu sniegtais finansējums prasītājai bija valsts līdzekļi un tas bija attiecināms uz valsti.
            
         
               2.
            
            
               Ar otro pamatu tiek apgalvots, ka apstrīdētajā lēmumā ir pieļauta acīmredzama kļūda faktisko un tiesisko apstākļu vērtējumā, secinot, ka lidostas operatoru piešķirtais finansējums prasītājai ir nepamatota priekšrocība prasītājai un jo īpaši, ka Komisija esot nepareizi piemērojusi tirgus ekonomikas dalībnieka principu.
            
         
               3.
            
            
               Ar trešo pamatu tiek apgalvots, ka apstrīdētajā lēmumā ir pieļauta acīmredzama kļūda faktisko un tiesisko apstākļu vērtējumā, secinot, ka attiecīgo aviosabiedrību finansēšana izkropļo vai draud izkropļot konkurenci un ietekmē tirdzniecību starp dalībvalstīm.
            
         
               4.
            
            
               Ar ceturto pamatu tiek apgalvots, ka apstrīdētajā lēmumā ir pieļauta acīmredzama kļūda faktisko un tiesisko apstākļu vērtējumā, secinot, ka apgalvotais atbalsts, kas, kā Komisija uzskatīja, bija piešķirts prasītājai, nevar tikt atzīts par saderīgu ar iekšējo tirgu saskaņā ar kādu no izņēmumiem, kas noteikti LESD 107. panta 3. punktā.
            
         
               5.
            
            
               Ar piekto pamatu tiek apgalvots, ka apstrīdētajā lēmumā ir pieļauta acīmredzama kļūda faktisko un tiesisko apstākļu vērtējumā tiktāl, ciktāl Komisija esot pārkāpusi tiesiskās paļāvības principu, jo prasītājai bija tiesiskā paļāvība, ka tās vienošanās ar lidostas operatoriem neietvēra valsts atbalstu.
            
         
               6.
            
            
               Ar sesto pamatu tiek apgalvots, ka apstrīdētais lēmums ir nepietiekami pamatots gan attiecībā uz: a) secinājumu, ka lidostu operatori rīkojās tikai kā “starpnieki” Sardīnijas reģionā un ka tādējādi finansējums, kādu viņi piešķīra prasītājai, ietvēra valsts līdzekļus un tas bija attiecināms uz valsti; un b) tirgus ekonomikas dalībnieka principa piemērošanu, lai konstatētu, ka prasītāja ir saņēmusi nepamatotu priekšrocību.
            
         
      (1)  Komisijas Lēmums (ES) 2017/1861 (2016. gada 29. jūlijs) par valsts atbalstu SA.33983 (2013/C) (ex 2012/NN) (ex 2011/N) – Itālija – Kompensācija Sardīnijas lidostām par sabiedrisko pakalpojumu saistībām (SGEI) (OV 2017 L 268, 1. lpp.).